In die mediese vakterminologie verwys masochisme na 'n afwyking van 'n individu, waar die individu se behoefte om hom tot sy eie vernietiging toe deur 'n ander te laat oorheers en daarby 'n gevoel van bevrediging, dikwels van geslagtelike aard , te ondervind. Die afwyking is na die Duitse skrywer Von Sacher-Masoch (1835–1890) genoem wat in sy roman-figure 'n uitgesproke voorliefde vir leed en kwelling getoon het.
Volgens die HAT van 1971 is masochisme: 'n abnormale sielsingesteldheid waarby die ondergaan van liggaamlike mishandeling 'n noodsaaklike middel vir seksuele bevrediging is.